**KANSAINVÄLISYYS RAKOKIVEN KOULUSSA**

Koulumme kansainvälisyystiimi aloitti toimintansa viime vuonna. Kansainvälisyystiimissä on opettajia (Johanna Heinonen, Veera Vives, Titta Luukkonen, Sanna Tuunila) sekä rehtori (Susanna Kulonen). Viime lukuvuoden aikana koulullamme kävi vierailijoita ulkomaalaisilta yhteistyökouluiltamme Ranskasta, Sveitsistä ja Espanjasta.

**Erasmus+ -projekti ranskalaisen koulun kanssa:**

Kansainvälisyystiimimme suunnitteli ympäristöaiheisen Erasmus+ -yhteistyöprojektin (KA209 Green School Project) ranskalaisen Le Vivier -nimisen koulun kanssa. Le Vivier on La Rochellessa sijaitseva julkinen koulu, jossa työskentelee 5 opettajaa. Koulussa opiskelee 130 oppilasta, jotka ovat iältään 6-10-vuotiaita.

Erasmus+ -projekti sisältää liikkuvuusjaksoja opettajille sekä oppilaille. Hankerahoitusta haettiin Erasmus + -ohjelman kautta huhtikuussa 2019. Vierailut jatkuvat hankkeen puitteissa lukuvuonna 2022-2023. Yhteyshenkilönä toimii Johanna Heinonen.